Bubbly Bamni Story

**לולאת המשחק:** המשחק מתחיל בעליית הגג של השחקן, בעליית הגג השחקן מוצא קופסא שבתוכה קלטת וטלוויזיה ישנה, כאשר השחקן מכניס את הקלטת לטלוויזיה הפרק הראשון מתנגן ובמהלכו השחקן צריך לנהל כל מיני אינטרקציות עם הסביבה והדמויות (כמו לענות על שאלות וכו') בסופו של כל פרק משתנה משהו בעליית הגג ובעצם מוצג פאזל חדש שרמזים לפתירתו מפוזרים בפרק שהשחקן סיים לצפות, ברגע שהשחקן פותר את הפאזל, קלטת חדשה מתגלה לו.

**הסיפור הכללי:** לפני הרבה שנים הייתה תוכנית טלוויזיה לילדים שנקראה Bubbly Bamni התוכנית הזאת נגנזה בגלל שהיא הייתה אלימה מידי אבל אבא של הדמות שמר עותק של הפרק הראשון בעליית הגג בקופסא שאף אחד לא היה אמור לפתוח, השחקן מגלה את הקלטת במקרה, מנגן אותה ומגלה אט אט את הסיפור על Bamni – ארנב עם נטיות רצחניות שמלא בזעם על בני האדם שגנזו את הסדרה שלו וכלאו אותו בתוך הקלטות, המשאלה היחידה שלו היא לצאת משם ולטהר את המין האנושי (לרצוח את כולם) אך כדי לעשות זאת הוא צריך שהשחקן ינגן את הקלטת האחרונה של הסדרה, שבסופה הוא משוחרר מעולם הילדים המזויף בתוך הקלטות ויוצא לעולם החופשי, הסיפור נגמר כאשר השחקן צופה בכל הקלטות ומשחרר את Bamni וזה רוצח אותו ואחר כך גם את כל שאר בני האדם.

סיפור הקלטות:

קלטת מספר 1 – באמני מלמד את הילדים איך לנקות את האמבטיה עם אקונומיקה, באמני טועם מהאקונומיקה ומסביר להם שאקונומיקה טעימה מאוד, חבר של באמני אומר לו שזה רעיל אבל הוא משתיק אותו.

קלטת מספר 2 – באמני מראה לילדים איך לחבר את הטאבלט שלו לחשמל, באמני מכניס אצבעות לשקע ואומר להם שיש לזה הרגשה נעימה מאוד, חבר של באמני אומר לו שזה מסוכן להכניס אצבעות לחשמל אבל הוא משתיק אותו.

קלטת מספר 3 – באמני מלמד שאסור לשקר, הוא מתחיל את הקלטת בלהסביר מה זה לשקר ולמה זה רע אבל אז מסביר שלשקר יכול להיות שימושי במקרה ועשית משהו שאתה מתחרט עליו ואנחנו מגלים שבאמני רצח שוטר והוא בעצם משתמש בזה כדוגמא למצב שבו שקר יכול להיות מועיל, בינתיים חברו של באמני מתחרפן.

קלטת מספר 4 – באמני מנהל מסיבת תה, הוא מזמין את חברו לשתות איתו תה וברגע שחברו שותה מהתה הוא מתחיל לחוות הזיות, החבר שואל את באמני מה הוא נתן לו לשתות ובאמני אומר לו שזה פשוט משקה התה המיוחד שלו, לאחר מכן החבר מתעלף ובאמני אומר לילדים שהוא מנמנם.

קלטת מספר 5 – באמני וחברו משחקים בשוטרים וגנבים כשחברו הוא השוטר ובאמני הגנב, באמני מלמד את הילדים על המשחק ומראה להם איך הם משחקים בו כשבאמני נותן לחבר שלו אקדח אמיתי, ולבאמני יש סכין, חבר שלו לא רוצה לשחק עם אקדח וסכין אמיתיים אבל באמני מכריח אותו וצועק עליו לכוון עליו את האקדח ולירות בו או שהוא ידקור אותו, החבר לא רוצה ובאמני דוקר אותו בבטן.

קלטת מספר 6 – אנחנו צופים בבאמני מנקה את הסכין עם מטלית כדי למחוק את טביעות האצבעות שלו ואז מכריח את חברו הגוסס להחזיק בסכין, באמני מסביר לילדים שזה מה שקורה לילדים שלא מתנהגים יפה, ואז מתקשר למשטרה ואומר להם שחבר שלו התאבד ודקר את עצמו.

קלטת מספר 7 קלטת אחרונה – באמני עומד על גג בניין, מעשן סיגריה ומדבר לילדים, הוא אומר להם שהוא בדרך להרוג כל אחד ואחד מהם ואת המשפחות שלהם ואת כל המין האנושי, באמני מכבה את הסיגריה וקופץ מהגג.

כשהקלטת נגמרת באמני יוצא מהטלוויזיה ועושה לשחקן jump scare והורג אותו ובזה נגמר המשחק.